MAGYAR

FONTOS: AZ iPHONE, iPAD VAGY iPOD TOUCH („iOS-ESZKÖZ”) HASZNÁLATÁVAL ELFOGADJA, HOGY AZ ALÁBBI FELTÉTELEK ÖNRE NÉZVE KÖTELEZŐ ÉRVÉNYŰEK:

A.     APPLE iOS SZOFTVERLICENC-SZERZŐDÉS
B.     APPLE PAY – KIEGÉSZÍTŐ FELTÉTELEK
C.     ÉRTESÍTÉSEK AZ APPLE RÉSZÉRŐL

APPLE INC. 
iOS SZOFTVERLICENC-SZERZŐDÉS
Egyszeres felhasználási licenc

AZ iOS-ESZKÖZ HASZNÁLATA VAGY A JELEN LICENCHEZ KAPCSOLÓDÓ SZOFTVERFRISSÍTÉS LETÖLTÉSE ELŐTT FIGYELMESEN OLVASSA EL A SZOFTVERLICENC-SZERZŐDÉST („LICENC”). AZ iOS-ESZKÖZ ÉS A LETÖLTÉSEK HASZNÁLATÁVAL VAGY A SZOFTVERFRISSÍTÉSEK LETÖLTÉSÉVEL ELFOGADJA, HOGY A JELEN LICENC FELTÉTELEI ÖNRE NÉZVE KÖTELEZŐ ÉRVÉNYŰEK. HA NEM FOGADJA EL A JELEN LICENC FELTÉTELEIT, NE HASZNÁLJA AZ iOS-ESZKÖZT, ILLETVE NE TÖLTSE LE EZT A SZOFTVERFRISSÍTÉST. 

HA NEMRÉG VÁSÁROLT iOS-ESZKÖZT, ÉS NEM FOGADJA EL A LICENC FELTÉTELEIT, A https://www.apple.com/legal/sales_policies/ CÍMEN ELÉRHETŐ APPLE VISSZATÉRÍTÉSI IRÁNYELVEKNEK MEGFELELŐEN A VISSZATÉRÍTÉSI IDŐTARTAMON BELÜL JÓVÁÍRÁS ELLENÉBEN VISSZAJUTTATHATJA iOS-ESZKÖZÉT AZ APPLE STORE ÁRUHÁZBA VAGY AHHOZ A HIVATALOS VISZONTELADÓHOZ, AHOL VÁSÁROLTA AZT.

1. Általános rendelkezések 
(a) Az iOS-eszközhöz olvasható memórián, bármely más adathordozón vagy más formátumban mellékelt szoftvernek (beleértve a rendszerindítási ROM-kódot, a beágyazott szoftvereket és a külső féltől származó szoftvereket), a dokumentációnak, a felületeknek, a tartalomnak, a betűkészleteknek és egyéb adatoknak („Eredeti iOS-szoftver”), amelyek frissülhetnek, valamint az Apple új szolgáltatásokkal, szoftverfrissítésekkel vagy rendszer-helyreállítási szoftverekkel helyettesítheti azokat („iOS-szoftverfrissítések”) (az Eredeti iOS-szoftver és az iOS-szoftverfrissítések együttes megnevezése „iOS-szoftver”), kizárólag a licencét, nem pedig tulajdonjogát szerezte meg az Apple Inc. vállalattól („Apple”) a Licenc feltételeinek megfelelő felhasználásra. Az Apple és licenctulajdonosai maradnak az iOS-szoftver tulajdonosai, és minden olyan jogot fenntartanak, amelyekre Ön nem kifejezetten jogosult. Elfogadja, hogy a jelen Licenc feltételei érvényesek az iOS-eszközön beépített bármely Apple márkájú alkalmazás esetén, kivéve, ha az alkalmazáshoz külön licenc tartozik, amely esetben elfogadja, hogy az adott licenc feltételei az irányadók az adott alkalmazásra vonatkozóan.

(b) Az Apple saját belátása szerint elérhetővé tehet jövőbeni iOS-szoftverfrissítéseket. Az iOS-szoftverfrissítések – ha vannak ilyenek – nem feltétlenül tartalmazzák az összes létező szoftverfunkciót vagy az olyan új funkciókat, amelyeket az Apple az iOS-eszközök újabb vagy más modelljeihez ad ki.  Az Apple iOS-szoftverfrissítések esetében a jelen Licenc feltételei az irányadók, ha azokat Ön elfogadja, kivéve, ha az iOS-szoftverfrissítéshez külön licenc tartozik, amely esetben az adott licenc rendelkezései az irányadók.

(c) Ha expressz beállítási funkciót használ egy új iOS-eszköznek a régi iOS-eszközén alapuló beállításához, akkor elfogadja, hogy ennek a Licencnek a feltételei vonatkoznak az új iOS-eszközön lévő iOS szoftver használatára, kivéve, ha ahhoz külön licenc tartozik, mert ebben az esetben Ön elfogadja, hogy annak a licencnek a feltételei fognak vonatkozni az iOS szoftver használatára. 

2. Engedélyezett licencfelhasználások és -korlátozások  
(a) A jelen Licenc feltételeinek megfelelően Ön egy korlátozott, nem kizárólagos licencre jogosult, amellyel az iOS-szoftvert egyetlen Apple márkájú iOS-eszközön használhatja. Az alábbi 2(b) szakaszban vagy egy esetleges különálló, az Apple és Ön közötti szerződésben engedélyezett esetek kivételével a jelen Licenc nem engedélyezi, hogy az iOS-szoftver egyidejűleg egynél több Apple márkájú iOS-eszközön telepítve legyen, továbbá az iOS-szoftvert nem terjesztheti vagy teheti elérhetővé olyan hálózaton keresztül, ahol azt több eszköz is futtathatja vagy használhatja egyszerre. A jelen Licenc nem jogosítja fel az Apple védett felületeinek és egyéb szellemi tulajdonának használatára külső fél eszközeinek, kiegészítőinek, illetve külső fél szoftveralkalmazásainak az iOS-eszközökön való használathoz történő tervezéséhez, fejlesztéséhez, gyártásához, licenceléséhez vagy terjesztéséhez. Ezen jogok némelyikét az Apple különálló licencek alapján biztosítja. Külső fél eszközeinek és kiegészítőinek az iOS-eszközökhöz történő fejlesztésével kapcsolatos további tudnivalókért látogasson el a https://developer.apple.com/programs/mfi/ weboldalra. Szoftveralkalmazások az iOS-eszközhöz való fejlesztésével kapcsolatos további tudnivalókért keresse fel a https://developer.apple.com weboldalat.

(b) A jelen Licenc feltételeinek megfelelően Ön egy korlátozott, nem kizárólagos licencre jogosult, amellyel letöltheti az Apple által az iOS-eszköz modelljéhez esetlegesen elérhetővé tett iOS-szoftverfrissítéseket az Ön tulajdonát képező vagy Ön által használt ilyen iOS-eszközön található szoftver frissítése vagy visszaállítása érdekében. A jelen Licenc nem engedélyezi, hogy olyan iOS-eszközöket frissítsen vagy állítson vissza, amelyek nem képezik az Ön tulajdonát, vagy amelyeket nem Ön használ, továbbá az iOS-szoftverfrissítéseket nem terjesztheti vagy teheti elérhetővé olyan hálózaton keresztül, ahol azt több eszköz vagy számítógép használhatja egyszerre. Ha letölt egy iOS-szoftverfrissítést a számítógépére, az iOS-szoftverfrissítésről csak egyetlen, géppel olvasható formátumú másolatot készíthet biztonsági tartalékmásolat céljából, azzal a feltétellel, hogy a biztonsági tartalékmásolat tartalmazza az eredeti példányban meglévő összes szerzői jogi és egyéb tulajdonjogi információt. 

(c) Ha az iOS-eszközre az Apple előre telepített Apple márkájú alkalmazásokat („Előre telepített alkalmazások”), azok az iOS-eszközön történő használatához először be kell jelentkeznie az App Store áruházba, és hozzá kell rendelnie ezen Előre telepített alkalmazásokat az App Store-fiókjához. Ha egy Előre telepített alkalmazást az App Store-fiókjához rendel, azzal az iOS-eszközön található összes Előre telepített alkalmazás hozzárendelése is automatikusan megtörténik. Azzal, hogy az Előre telepített alkalmazásokat az App Store-fiókjához rendeli, Ön elfogadja, hogy az Apple az App Store-fiókjához használt Apple ID azonosítót és az iOS-eszközről beszerzett egyedi hardverazonosítót továbbíthatja, gyűjtheti, megtarthatja, feldolgozhatja és felhasználhatja egyedi fiókazonosítóként annak érdekében, hogy az Ön kérelmének jogosultságát ellenőrizze, és hogy az Ön számára hozzáférést biztosítson az Előre telepített alkalmazásokhoz az App Store áruházon keresztül. Ha nem kíván használni egy Előre telepített alkalmazást, bármikor törölheti azt iOS-eszközről.

(d) Az iOS-szoftver felhasználható olyan anyagok másolására, amelyeket nem véd szerzői jog, amelyek szerzői jogával Ön rendelkezik, illetve amelyek másolása jogszabályilag engedélyezett. Ön vállalja, hogy nem gyakorolja, és másoknak sem teszi lehetővé az iOS-szoftver vagy az iOS-szoftver által biztosított szolgáltatások vagy azok bizonyos részeinek másolását (kivéve, ha ezt a jelen Licenc kifejezetten megengedi), belső felépítésének elemzését, visszafejtését, alkotóelemekre bontását, forráskódjának kinyerését, titkosításának visszafejtését, módosítását vagy azokból származtatott munkák létrehozását (kivéve, ha a fenti korlátozások tiltottak a vonatkozó jogszabályok vagy az esetlegesen az iOS-szoftverben megtalálható nyílt forráskódú összetevők használatát szabályozó licenc feltételei szerint).

(e) Az iOS-eszköz használatával közzétett, tárolt vagy elérhetővé tett bármilyen tartalom jogcíme és szellemi tulajdonhoz fűződő jogai a vonatkozó tartalom tulajdonosát illetik. Az ilyen tartalmat szerzői jogok vagy egyéb, szellemi tulajdonjogokra vonatkozó jogszabályok és egyezmények védhetik, és a tartalmat szolgáltató külső fél használati feltételei vonatkozhatnak rá. A jelen Licenc nem jogosítja fel az ilyen jellegű tartalom használatára, és nem szavatolja, hogy ez a tartalom továbbra is elérhető lesz az Ön számára, kivéve, ha az a jelen dokumentumban másként van meghatározva. 

(f) Elfogadja, hogy az iOS-szoftvert és a Szolgáltatásokat (az alábbi 5. szakaszban meghatározottak szerint) a vonatkozó jogszabályoknak megfelelően használja, Ebbe beleértendők a lakhelyéül szolgáló ország vagy régió helyi jogszabályai, illetve annak az országnak vagy régiónak a jogszabályai, ahol letölti vagy használja az iOS-szoftvert és a Szolgáltatásokat. Az iOS-szoftver funkciói és a Szolgáltatások nem minden nyelven és régióban érhetők el, egyes funkciók régiónként eltérhetnek, és előfordulhat, hogy a szolgáltatója bizonyos funkciókat korlátoz vagy nem tesz elérhetővé. Az iOS-szoftver funkcióihoz és a Szolgáltatásokhoz Wi-Fi vagy mobilhálózati adatkapcsolat szükséges.

(g) Az App Store használatához egyedi felhasználónév és jelszó kombináció, más néven Apple ID azonosító szükséges. Az Apple ID azonosító az alkalmazásfrissítések, valamint az iOS-szoftver funkciói és a Szolgáltatások eléréséhez is szükséges. 

(h) Emellett tudomásul veszi, hogy az iOS-szoftver egyes funkciói, beépített alkalmazásai és Szolgáltatásai adatokat továbbítanak, és ez hatással lehet az adatforgalmi előfizetésének díjaira, valamint hogy ezen díjak megfizetéséért Ön a felelős. Megtekintheti és szabályozhatja, mely alkalmazások használhatják a mobilhálózatot, és a mobil adatforgalmi beállításokban megtekintheti, hogy ezen alkalmazások körülbelül mennyi adatot használnak. További információkért tekintse meg az iOS-eszköz felhasználói útmutatóját.

(i) Ha engedélyezi az automatikus alkalmazásfrissítéseket, az iOS-eszköz rendszeres időközönként ellenőrzi az Apple webhelyén, hogy az eszközön található alkalmazásokhoz elérhetők-e frissítések, és ha rendelkezésre áll frissítés, automatikusan megtörténik annak letöltése és telepítése az eszközön. Bármikor kikapcsolhatja az összes automatikus alkalmazásfrissítést. Ehhez a Beállítások menü iTunes és App Store, majd Automatikus letöltések lehetőségén belül kapcsolja ki a frissítéseket.

(j) Az iOS-eszköz használata bizonyos körülmények között elvonhatja a figyelmét, és veszélyhelyzetet teremthet (pl. vezetés közben ne írjon SMS-üzenetet, vagy kerékpározás közben ne használjon fejhallgatót). Az iOS-eszköz használatával Ön elfogadja, hogy a mobiltelefonok és fejhallgatók használatára vonatkozó tiltások és korlátozások betartása az Ön felelőssége (ilyen korlátozás például, hogy vezetés közben csak kihangosítva lehet telefonhívásokat lebonyolítani).

3. Átruházás Az iOS-szoftvert nem kölcsönözheti, lízingelheti, adhatja kölcsön, értékesítheti, terjesztheti, és nem adhatja tovább annak licencét. Azonban egyszeri alkalommal, véglegesen átruházhatja az iOS-szoftver vonatkozó összes licencjogát egy másik félre az iOS-eszköz tulajdonjogának átruházásához kapcsolódóan, a következő feltételekkel: (a) az átruházás az iOS-eszközt és az iOS-szoftver egészét tartalmazza, beleértve mindegyik összetevőt és a jelen Licencet, (b) Ön nem tartja meg az iOS-szoftver semmilyen másolatát, legyen az teljes vagy részleges, beleértve a számítógépén vagy más tárolóeszközön tárolt másolatokat is, és (c) az iOS-szoftvert fogadó fél elolvassa és elfogadja a jelen Licenc feltételeit és kikötéseit.

4. Hozzájárulás az adatok felhasználásához Amikor az eszközt használja, a telefonszámát és az iOS-eszköz bizonyos egyedi azonosítóit elküldi a rendszer az Apple számára, hogy mások el tudják Önt érni a telefonszámán az iOS-szoftver által biztosított különféle kommunikációs funkciók (pl. az iMessage és a FaceTime) használatakor. Az iMessage használata esetén az Apple a sikeres kézbesítés érdekében titkosított formában eltárolhatja bizonyos időre az üzeneteit. A FaceTime vagy az iMessage kikapcsolásához nyissa meg az iOS-eszközén a FaceTime vagy az Üzenetek alkalmazás beállításait. Elképzelhető, hogy az iOS-szoftver bizonyos funkciói, mint például az Elemzés, a Helymeghatározás, Siri és a Diktálás információkat igényelnek az iOS-eszközéről az általuk biztosított funkciók működéséhez. Ha bekapcsolja és elkezdi használni ezeket a funkciókat, tájékoztatást kap arról, hogy milyen adatok lesznek elküldve az Apple-nek, valamint hogyan lesznek azok felhasználva, További információkért látogasson el a https://www.apple.com/privacy/ weboldalra. Az adatok kezelése minden esetben az Apple adatvédelmi szabályzatával összhangban történik, amelyet a https://www.apple.com/legal/privacy/ weboldalon tekinthet meg. 

5. Szolgáltatások és külső felek anyagai.  
(a) Az iOS-szoftver hozzáférést biztosíthat az Apple iTunes Store, App Store és iBooks Store áruházához, a Game Center, az iCloud, a Térképek és más, az Apple vállalattól vagy külső féltől származó szolgáltatásokhoz és webhelyekhez (összefoglalóan és külön: „Szolgáltatások”). Előfordulhat, hogy ezek a Szolgáltatások nem érhetők el minden országban vagy nyelven. A Szolgáltatások használata internet-hozzáférést igényel, és bizonyos Szolgáltatások használatához Apple ID-ra lehet szüksége, továbbá esetenként további feltételeket kell elfogadnia és további díjakra számíthat. A szoftver és az Apple ID vagy más Apple Szolgáltatás együttes használatával Ön elfogadja az adott Szolgáltatás vonatkozó szolgáltatási feltételeit, így például az Apple-médiaszolgáltatások azon országban érvényes legújabb Használati feltételeit, ahol használja ezeket a Szolgáltatásokat (ezeket a https://www.apple.com/legal/internet-services/itunes/ww/ webhelyen érheti el és tekintheti át).  

(b) Ha aktiválja az iCloud szolgáltatást, akkor az iCloud olyan funkciói, mint az „iCloud-fotókönyvtár”, a „Saját fotóadatfolyam”, az „iCloud-fotómegosztás”, a „Biztonsági mentés” és az „iPhone keresése” közvetlenül hozzáférhetővé válnak az iOS-szoftveren keresztül.  Ön tudomásul veszi és elfogadja, hogy az iCloud és az ilyen funkciók használatára az iCloud szolgáltatás aktuális Használati feltételei vonatkoznak, amelyeket a következő helyen tekinthet meg: https://www.apple.com/legal/internet-services/icloud/ww/.

(c) A News alkalmazás tartalma. A News alkalmazáson keresztül elért tartalom felhasználása kizárólag személyes, nem kereskedelmi célú lehet, nem ruházza Önre tartalom tulajdonjogait; valamint korlátozás nélkül kizárja a tartalom kereskedelmi vagy reklámcélú felhasználását. Ezenfelül Ön nem teheti közzé, nem adhatja át és nem sokszorosíthatja a News alkalmazáson keresztül elért képeket önálló fájlokként

(d) Térképek. Az iOS-szoftver térképszolgáltatása és térképfunkciói (a továbbiakban „Térképek”), a térképadatok lefedettségét is beleértve, területenként változhatnak. Ha a Térképek alkalmazásban helymeghatározáson alapuló szolgáltatást használ, például a részletes navigációt, a fogalommal kapcsolatos információkat és a helyi keresést, akkor elképzelhető, hogy a rendszer hellyel és használattal kapcsolatos különféle információkat küld az Apple-nek (pl. az iOS-eszköz valós idejű földrajzi helyzetét), hogy az Ön kérését fel tudja dolgozni, és tovább tudja fejleszteni a Térképek alkalmazást. Az ilyen jellegű, hellyel és használattal kapcsolatos adatokat az Apple olyan formában gyűjti, amelyek nem azonosítják az Ön személyét. A Térképek használatával Ön elfogadja és hozzájárul ahhoz, hogy az Apple és a leányvállalatai, illetve ügynökei továbbíthatják, gyűjthetik, karbantarthatják, feldolgozhatják és felhasználhatják ezeket az információkat, hogy biztosítani és fejleszteni tudják a Térképek alkalmazás funkcióit és szolgáltatásait, továbbá az Apple egyéb termékeit és szolgáltatásait. Az Apple összesített vagy személyes azonosításra nem alkalmas formában ezeket az adatokat továbbíthatja partnereinek és licencengedményeseinek is a térkép- és helyalapú termékeik és szolgáltatásaik továbbfejlesztése érdekében. A Térképek alkalmazás helymeghatározáson alapuló funkcióit igény szerint kikapcsolhatja, ha az iOS-eszközén megnyitja a Helymeghatározás beállítást, és kikapcsolja a Térképekhez kapcsolódó egyes helybeállításokat. A Térképek bizonyos funkciói azonban a helymeghatározás beállításának kikapcsolása esetén nem állnak rendelkezésre (ilyen például a részletes navigáció).

(e) iBooks, Podcastok. Ha úgy dönt, hogy használja az iBooks és a Podcastok alkalmazás szinkronizálási funkcióját a könyvjelzőkkel, jegyzetekkel, gyűjteményekkel és podcast-feliratkozásokkal kapcsolatos adatok iOS-eszközök és számítógépek közötti szinkronizálására, akkor Ön tudomásul veszi, hogy az ilyen jellegű adatokat elküldi a rendszer az Apple-nek, ahol az iBooks Store és az iTunes Store áruházhoz használt Apple ID-jával együtt tárolják el ezeket az adatokat, hogy szinkronizálni lehessen őket az összes többi olyan eszközével és számítógépével, amelyeken engedélyezett a tartalmakhoz való hozzáférés az adott Apple ID-val. A szinkronizálást bármikor igény szerint kikapcsolhatja, ha megnyitja a Beállítások menüt, és módosítja az iBooks és a Podcastok alkalmazás szinkronizálási beállításait.

(f) Ön tudomásul veszi, hogy bármely Szolgáltatás használatakor előfordulhatnak támadónak, illetlennek vagy kifogásolhatónak minősíthető tartalmak, amely tartalmak nem biztos, hogy szókimondó nyelvezetük alapján besorolhatók, és hogy bármely keresés vagy egy adott URL-cím beírása automatikusan és akaratlanul is kifogásolható tartalmú hivatkozásokhoz vezethet. Mindazonáltal Ön beleegyezik abba, hogy a Szolgáltatások használata kizárólag a saját felelősségére történik, és hogy az Apple, illetve annak társvállalatai, ügynökei, igazgatói vagy licenctulajdonosai nem felelősek a sértő, illetlen vagy kifogásolható tartalomért. 

(g) Bizonyos Szolgáltatások megjeleníthetnek, tartalmazhatnak vagy elérhetővé tehetnek külső felek által rendelkezésre bocsátott tartalmat, adatokat, információkat, alkalmazásokat vagy anyagokat („Külső felek anyagai”), vagy hivatkozhatnak külső felek webhelyeire. A Szolgáltatások igénybevételével Ön tudomásul veszi és elfogadja, hogy az Apple nem felelős az ilyen külső felek nyújtotta anyagok és webhelyek tartalmának, pontosságának, teljességének, időszerűségének, érvényességének, szerzői jogi megfelelőségének, jogszerűségének, illendőségének, minőségének vagy a Külső felek anyagaira vagy webhelyeire vonatkozó egyéb tulajdonságok vizsgálatáért és értékeléséért. Az Apple, annak tisztviselői, társvállalatai és leányvállalatai nem szavatolnak, vagy vállalnak garanciát, továbbá nem vállalnak felelősséget, és nem terheli őket felelősség Önnel vagy másokkal szemben külső felek nyújtotta Szolgáltatásokért, Külső felek anyagaiért vagy webhelyeiért, vagy más, külső felek által nyújtott anyagokért, termékekért vagy szolgáltatásokért. A Külső felek anyagai és a más webhelyekre mutató hivatkozások közzététele kizárólag az Ön kényelme érdekében történik. 

(h) Sem az Apple, sem annak tartalomszolgáltatói nem garantálják a Szolgáltatásokon keresztül megjelentetett tőzsdei vagy hely-, illetve egyéb adatok elérhetőségét, pontosságát, teljességét, megbízhatóságát vagy időszerűségét.  Bármely Szolgáltatás által megjelenített pénzügyi információ kizárólag általános tájékoztatásra szolgál és nem arra, hogy arra befektetési tanácsként lehessen támaszkodni. Mielőtt a Szolgáltatásokon keresztül megszerzett információra támaszkodva bármilyen értékpapír-tranzakcióba kezdene, vegye fel a kapcsolatot egy pénzügyi vagy értékpapír-szakértővel (aki az Ön országában vagy régiójában végzett pénzügyi vagy értékpapír-tanácsadáshoz hivatalosan is elfogadott képzettséggel rendelkezik). A Szolgáltatásokon keresztül elérhetővé tett helyadatok – így az Apple Térképek szolgáltatása is – kizárólag alapvető tájékozódási és tervezési célokra szolgálnak, és nem arra, hogy azokat olyan helyzetben használják, amelyben pontos földrajzi információra van szükség, vagy amelyben a hibás, pontatlan, időkésleltetéses vagy hiányos földrajzi adatok halálhoz, személyi sérüléshez, illetve anyagi vagy környezeti károkhoz vezethetnek. Ön beleegyezik abba, hogy a Térképek szolgáltatásból nyert találatok a Térképek adatainak pontosságát befolyásoló tényezők, többek között az időjárás, az út- és forgalmi állapotok, illetve a geopolitikai események miatt eltérhetnek a tényleges út- vagy terepkörülményektől. A biztonsága érdekében a navigáció használata közben mindig figyeljen az útjelző táblákra és az aktuális útviszonyokra. Tartsa be a biztonságos közlekedés szabályait és gyakorlatait, és vegye figyelembe, hogy a gyalogos útvonalak nem kizárólag járdákat és gyalogutakat tartalmaznak.

(i) Kijelenti az Ön által a Szolgáltatások használatával feltöltött tartalommal kapcsolatban, hogy rendelkezik azok tulajdonjogával, illetve jogosult vagy jogilag egyéb módon meghatalmazott azok feltöltésére, valamint ezek a tartalmak nem sértik a Szolgáltatásokra vonatkozó szolgáltatási feltételeket. Ön elfogadja, hogy a Szolgáltatások védett tartalmakat, információkat és anyagokat tartalmaznak, amelyek tulajdonosa az Apple, a webhely tulajdonosa vagy a licenctulajdonosok, és amelyek a vonatkozó szellemi tulajdoni és más törvények (korlátozás nélkül ideértve a szerzői jogi törvényeket) oltalma alatt állnak. Elfogadja, hogy semmilyen módon nem használja fel az ilyen védett tartalmakat, információkat és anyagokat – a Szolgáltatások engedélyezett felhasználását kivéve –, ha az nincs összhangban a Licenc feltételeivel, vagy sérti a külső fél vagy az Apple szellemi tulajdonhoz való jogát. Tilos a Szolgáltatások bármely részét, bármilyen formában, bármilyen módon reprodukálni. Ön tudomásul veszi, hogy nem módosíthat, adhat bérbe, kölcsönbe, értékesíthet, forgalmazhat, vagy nem készíthet olyan származtatott művet, amely a Szolgáltatásokon alapul, továbbá nem élhet vissza nem engedélyezett módokon a Szolgáltatások használatával, nem kizárólagosan ideértve a számítógépes vírusok, férgek, trójaiak vagy egyéb kártevők a Szolgáltatások használatával történő továbbítását, illetve a hálózati kapacitással való visszaélést vagy annak leterhelését. Továbbá Ön beleegyezik abba, hogy a Szolgáltatásokat nem használja fel bármely egyéb fél jogait sértő módon zaklatás, becsületsértés, megfigyelés, megfélemlítés, rágalmazás vagy egyéb jogsértés céljára, és hogy az Apple nem felelős azért, ha Ön ilyen célra használja a Szolgáltatásokat, vagy azért, ha Ön a Szolgáltatásokon keresztül zaklató, fenyegető, rágalmazó, sértő vagy illegális üzeneteket vagy közvetítéseket kap.

(j) Emellett azon Szolgáltatások és Külső felek anyagai, amelyek elérhetők, hivatkozottak vagy megjelennek az iOS-eszközön keresztül, nem minden nyelven és országban vagy régióban érhetők el. Az Apple nem vállal felelősséget az ilyen Szolgáltatások és Külső felek anyagai bármely adott helyen való megfelelőségéért vagy elérhetőségéért. Amennyiben úgy dönt, hogy eléri vagy használja az ilyen Szolgáltatásokat vagy Külső felek anyagait, azt saját kezdeményezésből teszi, és felelős az alkalmazandó törvényeknek való megfelelésért, korlátozás nélkül beleértve az alkalmazandó helyi törvényeket, valamint az adatvédelmi és adatgyűjtési törvényeket. Ha a fotóit a Fotók alkalmazással és az Apple vagy külső fél szolgáltatásaival szinkronizálja, az adatai elveszhetnek. A fotók iOS-eszközzel történő megosztása vagy szinkronizálása metaadatok (többek között a fotók készítésének ideje és hely, valamint a színmélység) a fotókkal együtt történő továbbítását eredményezheti. Ha az Apple szolgáltatásaival (például iCloud-fotókönyvtár) osztja meg vagy szinkronizálja az ilyen fotókat, akkor az Apple megkapja és tárolja ezeket a metaadatokat. Az Apple és licenctulajdonosai fenntartják a jogot, hogy előzetes figyelmeztetés nélkül bármikor módosíthatnak, felfüggeszthetnek, eltávolíthatnak bármely Szolgáltatást, vagy megvonhatják a hozzáférést ahhoz. Az Apple semmilyen esetben sem tehető felelőssé az ilyen Szolgáltatások eltávolításáért, vagy a hozzáférés megvonásáért. Az Apple továbbá jogosult arra, hogy bármikor értesítés és felelősségvállalás nélkül korlátozza bizonyos Szolgáltatások használatát, vagy az azokhoz való hozzáférést. 

6. Megszűnés. A jelen Licenc a megszűnéséig van érvényben. Amennyiben Ön a Licenc bármely pontját megszegi, az automatikusan vagy egyéb módon, az Apple részéről történő értesítés nélkül azonnali hatállyal megszűnik. A felhasználási jogosultság megszűnésekor Ön köteles felhagyni az iOS-szoftver használatával. A Licenc 4., 5., 6., 7., 8., 9., 12. és 13. bekezdése minden ilyen megszűnést követően is érvényben marad.

7. Jótállási nyilatkozat. 
7.1     Ha Ön olyan ügyfél, aki fogyasztónak számít (olyan személy, aki az iOS-szoftvert nem kereskedelmi, üzleti vagy szakmai célra használja), a tartózkodási országának megfelelően további törvényi jogokkal rendelkezhet, amelyek meggátolhatják az alábbi korlátozások érvényességét, és törvényi tiltás esetén nem vonatkoznak Önre. A jogokat illetően további információt a helyi fogyasztói tanácsadó szervezettől kaphat.

7.2     ÖN KIFEJEZETT MÓDON TUDOMÁSUL VESZI ÉS EGYETÉRT AZZAL, HOGY AZ ALKALMAZANDÓ TÖRVÉNYEK ÁLTAL MEGENGEDETT MAXIMÁLIS MÉRTÉKIG AZ iOS-SZOFTVER HASZNÁLATA ÉS AZ iOS-SZOFTVER ÁLTAL VAGY ANNAK HOZZÁFÉRÉSÉN KERESZTÜL NYÚJTOTT SZOLGÁLTATÁSOK IGÉNYBEVÉTELE SAJÁT FELELŐSSÉGÉRE TÖRTÉNIK, ÉS ÖN VÁLLALJA A TELJES KOCKÁZATOT A MEGFELELŐ MINŐSÉG, TELJESÍTMÉNY, PONTOSSÁG ÉS MUNKA TEKINTETÉBEN. 

7.3     AZ ALKALMAZANDÓ TÖRVÉNYEK ÁLTAL MEGENGEDETT MAXIMÁLIS MÉRTÉKIG AZ iOS-SZOFTVER ÉS A SZOLGÁLTATÁSOK KÖZREBOCSÁTÁSA „JELEN ÁLLAPOTUKBAN” TÖRTÉNIK, AZ ESETLEGES HIBÁKKAL EGYÜTT, MINDENFÉLE JÓTÁLLÁS NÉLKÜL, ÉS AZ APPLE, VALAMINT AZ APPLE LICENCTULAJDONOSAI (ÖSSZEFOGLALÓAN A 7. ÉS A 8. BEKEZDÉSBEN AZ „APPLE”) ELHÁRÍT MINDEN KIFEJEZETT, VÉLELMEZETT ÉS TÖRVÉNYI JÓTÁLLÁST ÉS KÖRÜLMÉNYT AZ iOS-SZOFTVERRE ÉS A SZOLGÁLTATÁSOKRA VONATKOZÓAN, NEM KIZÁRÓLAGOSAN BELEÉRTVE A KERESKEDELMI HASZNOSÍTHATÓSÁGRA, MEGFELELŐ MINŐSÉGRE, ADOTT CÉLNAK VALÓ MEGFELELŐSÉGRE, PONTOSSÁGRA, ZAVARTALAN HASZNÁLATRA ÉS A KÜLSŐ FELEK JOGAINAK TISZTELETBEN TARTÁSÁRA VONATKOZÓ JÓTÁLLÁST. 

7.4     AZ APPLE NEM VÁLLAL JÓTÁLLÁST AZ iOS-SZOFTVER ÉS A SZOLGÁLTATÁSOK HASZNÁLATÁNAK ZAVARTALANSÁGÁÉRT, NEM GARANTÁLJA, HOGY AZ ÁLTALUK NYÚJTOTT FUNKCIÓK ÉS SZOLGÁLTATÁSOK AZ ÖN KÖVETELMÉNYEINEK MEGFELELNEK, AZ iOS-SZOFTVER ÉS A SZOLGÁLTATÁSOK MŰKÖDÉSE ZAVARTALAN ÉS HIBAMENTES LESZ, MINDEN SZOLGÁLTATÁS FOLYAMATOSAN RENDELKEZÉSRE FOG ÁLLNI, AZ iOS-SZOFTVER ÉS A SZOLGÁLTATÁSOK HIBÁIT KIJAVÍTJA, ÉS AZ iOS-SZOFTVEREK ÉS A SZOLGÁLTATÁSOK KOMPATIBILISEK ÉS EGYÜTTMŰKÖDNEK A KÜLSŐ FELEKTŐL SZÁRMAZÓ SZOFTVEREKKEL, ALKALMAZÁSOKKAL ÉS SZOLGÁLTATÁSOKKAL. AZ iOS-SZOFTVER TELEPÍTÉSE HATÁSSAL LEHET A KÜLSŐ FELEK SZOFTVEREINEK, ALKALMAZÁSAINAK VAGY SZOLGÁLTATÁSAINAK, TOVÁBBÁ AZ APPLE-TERMÉKEK ÉS -SZOLGÁLTATÁSOK ELÉRHETŐSÉGÉRE ÉS HASZNÁLHATÓSÁGRA. 

7.5     EZENKÍVÜL TUDOMÁSUL VESZI, HOGY AZ iOS-SZOFTVER ÉS A SZOLGÁLTATÁSOK NEM HASZNÁLHATÓK OLYAN HELYZETBEN ÉS KÖRNYEZETBEN, AHOL AZ iOS-SZOFTVER ÉS A SZOLGÁLTATÁSOK MEGHIBÁSODÁSA, KÉSÉSEI, TARTALMAINAK HIBÁI ÉS PONTATLANSÁGA HALÁLT, SZEMÉLYI SÉRÜLÉST, KOMOLY FIZIKAI VAGY KÖRNYEZETI KÁROKAT OKOZHAT, NEM KIZÁRÓLAGOSAN BELEÉRTVE A NUKLEÁRIS LÉTESÍTMÉNYEK, LÉGIFORGALOM-IRÁNYÍTÁSI ÉS -KOMMUNIKÁCIÓS RENDSZEREK, ÉLETMENTÉSI ÉS FEGYVERRENDSZEREK ÜZEMELTETÉSÉT. 

7.6     AZ APPLE VAGY APPLE ÁLTAL MEGHATALMAZOTT KÉPVISELŐTŐL SZÁRMAZÓ SZÓBELI VAGY ÍRÁSBELI INFORMÁCIÓ NEM MINŐSÜL JÓTÁLLÁSNAK. AMENNYIBEN AZ iOS-SZOFTVER VAGY A SZOLGÁLTATÁSOK HIBÁSNAK BIZONYULNAK, A SZÜKSÉGES JAVÍTÁS TELJES KÖLTSÉGÉT ÖNNEK KELL VÁLLALNIA. EGYES JOGI SZABÁLYOZÁSOK NEM ENGEDÉLYEZIK A VÉLELMEZETT JÓTÁLLÁSOK KIZÁRÁSÁT VAGY AZ ÜGYFÉL TÖRVÉNYI JOGAINAK KORLÁTOZÁSÁT, EZÉRT ELŐFORDULHAT, HOGY A FENTI KIZÁRÁS ÉS KORLÁTOZÁSOK ÖNRE NEM VONATKOZNAK. 

8. Felelősségkorlátozás. AZ ALKALMAZANDÓ TÖRVÉNYEK ÁLTAL ENGEDÉLYEZETT MAXIMÁLIS MÉRTÉKIG AZ APPLE, ANNAK TÁRSVÁLLALATAI, ÜGYNÖKEI ÉS IGAZGATÓI NEM FELELŐSEK AZ iOS-SZOFTVER ÉS A SZOLGÁLTATÁSOK, VALAMINT AZ iOS-SZOFTVERHEZ VAGY A SZOLGÁLTATÁSOKHOZ KAPCSOLÓDÓ, KÜLSŐ FÉLTŐL SZÁRMAZÓ SZOFTVEREK ÉS ALKALMAZÁSOK HASZNÁLATÁBÓL VAGY HASZNÁLHATATLANSÁGÁBÓL EREDŐ SZEMÉLYI SÉRÜLÉSEKÉRT ÉS SEMMILYEN ESETLEGES, KÜLÖNLEGES, KÖZVETETT VAGY KÖVETKEZMÉNYKÉNT JELENTKEZŐ KÁRÉRT, KORLÁTOZÁS NÉLKÜL BELEÉRTVE AZ ELMARADÓ HASZNOT, AZ ADATOK SÉRÜLÉSÉT VAGY ELVESZTÉSÉT (KORLÁTOZÁS NÉLKÜL BELEÉRTVE AZ OKTATÁSI CÉLÚ ÚTMUTATÁSOKAT, FELADATOKAT ÉS TANANYAGOKAT), AZ ADATOK SIKERTELEN TOVÁBBÍTÁSÁT VAGY FOGADÁSÁT, AZ ÜZEMKIMARADÁST ÉS MINDEN EGYÉB KERESKEDELMI KÁRT ÉS VESZTESÉGET, FÜGGETLENÜL AZOK KELETKEZÉSÉTŐL, A FELELŐSSÉG JELLEGÉTŐL (SZERZŐDÉS, JOGSÉRTÉS VAGY EGYÉB), MÉG ABBAN AZ ESETBEN SEM, HA AZ APPLE VÁLLALATOT ELŐZŐLEG ÉRTESÍTETTÉK AZ ILYEN KÁROK BEKÖVETKEZÉSÉNEK LEHETŐSÉGÉRŐL. EGYES JOGI SZABÁLYOZÁSOK NEM ENGEDÉLYEZIK A SZEMÉLYI SÉRÜLÉSEKRE, AZ ESETLEGES VAGY KÖVETKEZMÉNYKÉNT JELENTKEZŐ KÁROKRA VONATKOZÓ FELELŐSSÉG KORLÁTOZÁSÁT, EZÉRT ELŐFORDULHAT, HOGY EZ A KORLÁTOZÁS ÖNRE NEM VONATKOZIK. Az Apple teljes anyagi felelőssége – az összes keletkezett kár tekintetében – semmilyen esetben sem haladhatja meg a kétszázötven dollárt (250 USD), kivéve, ha azt az alkalmazandó jogszabályok a személyi sérülések esetében előírják. Az előző korlátozások akkor is érvényben maradnak, ha a fent említett jogorvoslat nem éri el a célját.

9. Digitális tanúsítványok. Az iOS-szoftver olyan funkciókat tartalmaz, amelyek képessé teszik akár az Apple, akár külső felek által kiadott digitális tanúsítványok fogadására. AZ ÖN KIZÁRÓLAGOS FELELŐSSÉGE ELDÖNTENI, HOGY MEGBÍZIK-E AZ APPLE VAGY EGY KÜLSŐ FÉL ÁLTAL KIADOTT TANÚSÍTVÁNYBAN. CSAK SAJÁT FELELŐSSÉGÉRE HASZNÁLJA A DIGITÁLIS TANÚSÍTVÁNYOKAT. AZ APPLE AZ ALKALMAZANDÓ JOGSZABÁLYOK ÁLTAL MEGENGEDETT MAXIMÁLIS MÉRTÉKIG NEM VÁLLAL SEM KIFEJEZETT, SEM VÉLELMEZETT JÓTÁLLÁST A DIGITÁLIS TANÚSÍTVÁNYOK KERESKEDELMI HASZNOSÍTHATÓSÁGÁRA, ADOTT CÉLRA VALÓ ALKALMAZHATÓSÁGÁRA, PONTOSSÁGÁRA, BIZTONSÁGÁRA, ILLETVE A KÜLSŐ FELEK JOGAINAK TISZTELETBEN TARTÁSÁRA VONATKOZÓAN.  

10. Exportszabályozás. Az iOS-szoftvert csak az Amerikai Egyesült Államok törvényei és az iOS-szoftver beszerzési országának törvényei által nem tiltott módon használhatja, exportálhatja és exportálhatja újra. Korlátozás nélküli különös tekintettel az iOS-szoftver nem exportálható vagy exportálható újra (a) az Egyesült Államok által embargó alá helyezett országba, vagy (b) bárkinek, aki szerepel az Egyesült Államok Pénzügyminisztériumának „Specially Designated Nationals” (külön megjelölt állampolgárok) elnevezésű listáján, illetve az Egyesült Államok Kereskedelmi Minisztériumának „Denied Persons List” (tiltólistán szereplő személyek) vagy „Entity List” (tiltólistán szereplő jogi személyek) elnevezésű listáján vagy bármilyen más korlátozási listán. Az iOS-szoftver használatával kinyilvánítja és szavatolja, hogy nem tartózkodik az említett országokban vagy olyan országban, amely valamely említett listán szerepel. Vállalja, hogy nem használja az iOS-szoftvert az Amerikai Egyesült Államok törvényei által tiltott célokra, korlátozás nélkül beleértve a rakéták, atom-, vegyi és biológiai fegyverek fejlesztését, tervezését, gyártását és előállítását.

11. Kormányzati végfelhasználók. Az iOS-szoftver és a kapcsolódó dokumentáció a 48 C.F.R. §2.101 definíciójának megfelelően „Kereskedelmi termékek”, és a 48 C.F.R. §12.212 illetve a 48 C.F.R. §227.7202 definíciójának megfelelően „Kereskedelmi számítógépes szoftverből” valamint „Kereskedelmi számítógépes szoftverdokumentációból” állnak. Összhangban a 48 C.F.R. §12.212 vagy a 48 C.F.R. §227.7202-1 és 227.7202-4 közötti bekezdésekkel, a Kereskedelmi számítógépes szoftver és Kereskedelmi számítógépes szoftverdokumentáció az Amerikai Egyesült Államok kormányzatának végfelhasználói számára (a) csak kereskedelmi termékként, valamint (b) csak ugyanazokkal a végfelhasználói jogokkal licencelhető, mint a jelen szerződésben foglaltak szerint minden más végfelhasználó számára. A nyilvánosságra nem hozott jogok az Amerikai Egyesült Államok szerzői jogi törvényei alapján fenntartva.

12. Alkalmazandó jogszabályok és elválaszthatóság. A jelen licencre és annak értelmezésére Kalifornia állam törvényei az irányadók, eltekintve annak jogütközéseitől. A jelen Licencre nem érvényes az ENSZ által elfogadott „Nemzetközi árukereskedelmi szerződésekről szóló egyezmény”, amelynek alkalmazását kifejezetten kizárjuk. Ha Ön az Egyesült Királyságban rendelkezik bejegyzett lakcímmel, a Licencre a tartózkodási helyének megfelelő illetékes bíróság törvényei az irányadóak.  Ha valamely illetékes bíróság a Licenc bármely rendelkezését, vagy annak egy részét érvényesíthetetlennek ítéli, a Licenc egyéb részei továbbra is teljes mértékben érvényben és hatályban maradnak.  

13. Teljes megállapodás, irányadó nyelv. Ez a Licenc alkotja a teljes megállapodást Ön és az Apple vállalat között az iOS-szoftverre vonatkozóan, és hatályon kívül helyez minden korábbi vagy egyidejű megállapodást a jelen ügy tárgyában. A Licenc kiegészítései vagy módosításai kizárólag akkor válnak kötelező érvényűvé, ha azokat az Apple aláírással ellátott, írásos formában közli. A Licenc fordításai a helyi követelményeknek megfelelően készülnek, és amennyiben eltérés mutatkozik a Licenc angol és valamely nem angol változata között, a helyi törvények által megengedett mértékig a Licenc angol változata az irányadó.

14. Külső felek feltüntetése. Az iOS-szoftver egyes részei külső féltől származó szoftvereket vagy egyéb, szerzői jog által védett anyagokat használhatnak vagy tartalmazhatnak. Az ilyen anyagok feltüntetése, licencfeltételei és kizárásai az iOS-szoftver elektronikus dokumentációjában találhatók, és az anyagok használatát a megadott feltételek szabályozzák. A Google Biztonságos böngészési szolgáltatására a Google Szolgáltatási feltételei (https://www.google.com/intl/hu/policies/terms/) és a Google Adatvédelmi nyilatkozata (https://www.google.com/intl/hu/policies/privacy/) vonatkozik.

15. Az MPEG-4 használata, H.264/AVC-értesítés. 
(a) Az iOS-szoftverben végzett kódolásra az MPEG-4 Systems Standard szabvány értelmében az MPEG-4 Systems Patent Portfolio License vonatkozik, ami alól kivételt képez, hogy kiegészítő licenc és jogdíjfizetés szükséges a kódoláshoz, amennyiben (i) az adatok tárolása vagy sokszorosítása fizikai adathordozón történik, és az adatokért címenként kell fizetni, és/vagy (ii) az adatokért címenként kell fizetni, és az adatokat végfelhasználóknak továbbítják végleges tárolás és/vagy használat céljából. Ilyen jellegű licenc az MPEG LA, LLC vállalattól szerezhető be. További részleteket a következő webhelyen olvashat: http://www.mpegla.com.

(b) Az iOS-szoftver MPEG-4 videokódoló és/vagy -dekódoló funkciót tartalmaz. Az iOS-szoftverre az MPEG-4 Visual Patent Portfolio License vonatkozik, amelynek értelmében a felhasználók személyes és nem kereskedelmi célú használat mellett (i) az MPEG-4 Visual Standard („MPEG-4 videó”) szabvány szerint videókat kódolhatnak és/vagy (ii) olyan MPEG-4 videókat dekódolhatnak, amelyeket egy felhasználó személyes és nem kereskedelmi tevékenység során kódolt és/vagy amelyeket MPEG-4 videoszolgáltatás keretében az MPEG LA vállalattól származó licenccel rendelkező videoszolgáltatótól szerzett be. Más jellegű használatra a licenc nem jogosít fel, és a más jellegű használat nem vélelmezhető. A promóciós, a belső és a kereskedelmi célú felhasználásról, valamint a licencekről további információ az MPEG LA, LLC vállalattól szerezhető be.  További információ: http://www.mpegla.com. 

(c) Az iOS-szoftver AVC-kódolási és/vagy -dekódolási funkcióján alapuló, a H.264/AVC kereskedelmi célú, további licencet igénylő használatára a következő rendelkezés vonatkozik: A JELEN LICENCBEN MEGHATÁROZOTT iOS-SZOFTVER AVC FUNKCIÓJÁT AZ ÜGYFÉL CSAK SZEMÉLYES ÉS NEM KERESKEDELMI CÉLOKRA HASZNÁLHATJA, (i) VIDEÓK KÓDOLÁSÁRA AZ AVC SZABVÁNYNAK („AVC-VIDEÓ”) MEGFELELŐEN ÉS/VAGY (ii) OLYAN AVC-VIDEÓK DEKÓDOLÁSÁRA, AMELYEKET EGY FELHASZNÁLÓ SZEMÉLYES ÉS NEM KERESKEDELMI TEVÉKENYSÉG SORÁN KÓDOLT ÉS/VAGY AMELYEKET AVC-VIDEOSZOLGÁLTATÁS KERETÉBEN LICENCCEL RENDELKEZŐ VIDEOSZOLGÁLTATÓTÓL SZERZETT BE. AZ EGYÉB JELLEGŰ FELHASZNÁLÁSRÓL ÉS MÁS LICENCEKRŐL AZ MPEG LA L.L.C. VÁLLALATTÓL SZEREZHETŐ BE TOVÁBBI INFORMÁCIÓ. TOVÁBBI INFORMÁCIÓ: http://www.mpegla.com. 

16. A Yahoo keresési szolgáltatás korlátozásai. A Safari böngészőből elérhető Yahoo keresési szolgáltatás a rá vonatkozó licenc értelmében csak a következő országokban használható: Argentína, Aruba, Ausztrália, Ausztria, Bahamák, Barbados, Belgium, Bermuda, Brazília, Bulgária, Chile, Ciprus, Cseh Köztársaság, Dánia, Dominikai Köztársaság, Ecuador, Egyesült Államok, Finnország, Franciaország, Fülöp-szigetek, Görögország, Grenada, Guatemala, Hollandia, Hongkong, India, Indonézia, Írország, Izland, Jamaica, Japán, Kajmán-szigetek, Kanada, Kína, Kolumbia, Koreai Köztársaság, Lengyelország, Lettország, Litvánia, Luxemburg, Magyarország, Malajzia, Málta, Mexikó, Nagy-Britannia, Németország, Nicaragua, Norvégia, Olaszország, Panama, Peru, Portugália, Puerto Rico, Románia, Salvador, Spanyolország, St. Lucia, St. Vincent, Svájc, Svédország, Szingapúr, Szlovákia, Szlovénia, Tajvan, Thaiföld, Törökország, Trinidad és Tobago, Uruguay, Új-Zéland és Venezuela.

17.  Microsoft Exchange-értesítés. Az iOS-szoftverben található Microsoft Exchange levelezőbeállítás csak az információk, mint például az e-mailek, kontaktok, naptárak és teendők az iOS-eszköz és a Microsoft Exchange Server vagy egyéb, a Microsoft által a Microsoft Exchange ActiveSync protokoll megvalósítása érdekében licencelt kiszolgálószoftver közötti, vezeték nélküli szinkronizálására rendelkezik licencengedéllyel.

EA1520
2017. 09. 22.

————————————
Apple Pay – kiegészítő használati feltételek

Az Apple Pay kiegészítő használati feltételei (a jelen „Kiegészítő feltételek”) kiegészítik az iOS-szoftver licencszerződését (a „Licencet”). A Licenc feltételei és a jelen Kiegészítő feltételek együttesen szabályozzák az Apple Pay használatát, amely a Licenc értelmében „Szolgáltatásként” értelmezendő. A jelen Kiegészítő feltételekben használt nagybetűs kifejezések a Licencben meghatározott jelentéssel bírnak.

1. Áttekintés és a használatra vonatkozó korlátozások

Az Apple Pay a következőket teszi lehetővé: 

•     az Apple Pay szolgáltatás által támogatott hitel- és bankkártyák, valamint feltöltőkártyák, többek között vásárlásokhoz használt hitel- és bankkártyák, feltöltőkártyák és az Apple Pay Cash kártya („Támogatott fizetőkártyák”) virtuális tárolását, valamint a támogatott iOS-eszközök használatát érintésmentes fizetésekhez a kijelölt helyeken, webhelyeken vagy az alkalmazásokon belül;
•     a Wallet alkalmazásban mentett pontgyűjtő és ajándékkártyák („Apple Pay-kompatibilis kártyák” vagy a Támogatott fizetőkártyákkal együtt „Támogatott kártyák) használatát, hogy érintésmentes tranzakciókat lehessen lebonyolítani a pontgyűjtő és ajándékkártyákkal bizonyos áruházakban az érintésmentes fizetés részeként az Apple Pay használatával;
•     a személyek közötti pénzküldést más Apple Pay-felhasználók számára.

Az iOS-szoftver Apple Pay szolgáltatása csak a kijelölt régiókban érhető el, a megnevezett kártyakibocsátóknál, pénzintézeteknél és kereskedőknél. Az elérhető funkciók régiótól, kibocsátótól és kereskedőtől függően eltérhetnek. 

Az Apple Pay használatához Támogatott kártyával kell rendelkeznie. A Támogatott kártyák köre időről időre változhat. Ezenkívül a személyek közötti pénzküldéshez és pénzfogadáshoz Apple Pay Cash kártya szükséges.

A Támogatott fizetőkártyák és a személyek közötti fizetések azzal az Apple ID-val vannak társítva, amellyel bejelentkezett az iCloudba, hogy használja ezeket a szolgáltatásokat. A Támogatott kártyák kizárólag a 13. életévüket betöltött személyek által használhatók, továbbá szükség lehet az iCloud vagy a Támogatott kártya által meghatározott, életkoron alapuló követelmények teljesülésére. Az Apple Pay Cash kártya, illetve a személyek közötti pénzküldés és pénzfogadás kizárólag azok számára érhető el, akik már betöltötték 18. életévüket.

Az Apple Pay személyes használatra készült, és csak a saját Támogatott kártyái fölött rendelkezhet a segítségével. Ha egy támogatott vállalati kártya fölött szeretne rendelkezni, kijelenti, hogy azt a munkaadója engedélyével teszi, és jogosult arra, hogy a munkaadót kötelezze a jelen használati feltételek és a jelen szolgáltatás használata által érintett összes tranzakció teljesítésére. Ha a személyek közötti fizetési szolgáltatással pénzt küld vagy pénzt fogad, akkor Ön kijelenti, hogy ezt saját személyes, nem kereskedelmi célra teszi.

Beleegyezik abba, hogy nem használja az Apple Pay szolgáltatást törvényellenes vagy tisztességtelen célokra, illetve bármely más, a Licenc vagy a Kiegészítő feltételek által tiltott célokra. Továbbá elfogadja, hogy az Apple Pay szolgáltatást a vonatkozó törvényeknek és szabályozásoknak megfelelően veszi igénybe. Beleegyezik abba, hogy nem zavarja meg és nem szakítja meg az Apple Pay szolgáltatás működését (beleértve a szolgáltatás bármilyen automatizált módon történő elérését), vagy a szolgáltatáshoz csatlakozó bármely kiszolgálót vagy hálózatot, illetve a szolgáltatáshoz csatlakozó hálózatok bármely házirendjét, követelményét vagy szabályozását (beleértve az azon lévő adatok vagy forgalom bármely jogosulatlan elérését, használatát vagy megfigyelését).

2. Az Apple és a felhasználó közötti jogviszony

Az Apple Pay lehetővé teszi a Támogatott kártyák virtuális tárolását a támogatott iOS-eszközön. Az Apple azonban nem dolgozza fel a fizetéseket és a kártyákkal végrehajtott egyéb tranzakciókat (pl. a pontok kifizetését vagy visszaváltását), nem fogad, nem tárol, illetve nem utal át pénzt, ezenkívül semmilyen egyéb módon nincs befolyása a szolgáltatás használatából eredő kifizetésekre, visszatérítésekre, jóváírásokra, pontokra, értékekre, engedményekre vagy egyéb kereskedelmi tevékenységekre.

Továbbra is a kártyakibocsátóval kötött kártyatulajdonosi szerződések feltételei szabályozzák a Támogatott kártyák használatát, illetve az Apple Pay szolgáltatásban történő használatukat. Ehhez hasonlóan a kereskedelmi pontgyűjtő vagy ajándékkártyákkal kapcsolatos programokban való részvételre és az Apple Pay szolgáltatáshoz kapcsolódó Apple Pay-kompatibilis kártyák használatára az adott kereskedő általános használati feltételei vonatkoznak.

Az Apple Pay Cash kártya, illetve a személyek közötti pénzküldés és pénzfogadás kizárólag az Egyesült Államokban érhető el, és ezek olyan szolgáltatások, amelyeket a Green Dot Bank, az FDIC tagintézete biztosít. Amikor engedélyezi ezeket a szolgáltatásokat az Apple Payben, akkor Ön számlát nyit a Green Dot Bankban, és amikor személyek közötti fizetéssel pénzt küld másoknak vagy pénzt fogad másoktól, illetve amikor feltölti vagy használja az Apple Pay Cash kártyáját, akkor a Green Dot Bank gondoskodik arról, hogy a küldött pénz megérkezzen Önhöz vagy az Ön pénze eljusson a címzetthez. Az Apple Pay Cash- és a személyek közötti fizetések biztosításáért felelős pénzintézet módosulhat, és a szolgáltatások használatára az adott pénzintézet általános feltételei érvényesek.

A Licenc vagy a Kiegészítő feltételek egyetlen rendelkezése sem módosítja a kártyatulajdonosi, felhasználói vagy kereskedői megállapodást, és az ilyen feltételek fogják szabályozni az adott Támogatott kártya vagy az Apple Pay személyek közötti fizetési szolgáltatása és azok iOS-eszközön lévő virtuális másolatának használatát. Beleegyezik abba, hogy az Apple nem minősül szerződő félnek a kártyatulajdonosi vagy kereskedői szerződés tekintetében, illetve az Apple nem felelős (a) a fizetéshez használt kártyák, pontgyűjtő kártyák, ajándékkártyák tartalmáért, pontosságáért vagy elérhetőségéért, az Apple Pay funkcióinak használata során folytatott kereskedelmi tevékenységekért, tranzakciókért vagy vásárlásokért; (b) hitelkihelyezésért vagy a hitel-, kifizetés- és visszatérítési jogosultság elbírálásáért; (c) a kereskedői program keretében szerzett jutalompontok vagy pontegyenleg gyűjtéséért vagy beváltásáért; (d) a feltöltőkártyák feltöltéséért vagy fedezetéért; (e) a személyek közötti fizetések küldéséért vagy fogadásáért; illetve (f) az Apple Pay Cash kártya feltöltéséért, beváltásáért és a kártyán lévő pénz használatáért.

A fizetéshez használt kártyákkal, pontgyűjtő kártyákkal, ajándékkártyákkal vagy a kapcsolódó kereskedelmi tevékenységekkel kapcsolatos minden vitás esetben vagy kérdésben a kibocsátó vagy az adott kereskedő az illetékes. Ha az Apple Pay Cash kártyát vagy a személyek közötti fizetési szolgáltatást illetően kérdései vannak, vegye fel a kapcsolatot az Apple-támogatással.

3. Adatvédelem

Az Apple Pay bizonyos adatokat igényel az iOS-eszközéről ahhoz, hogy teljes körű élményt tudjon Önnek nyújtani. Ezenkívül az Apple Pay Cash kártya használatakor, illetve személyek közötti pénzküldéskor és pénzfogadáskor a rendszer további adatokat is gyűjt a tranzakciókról, és megőrzi azokat a számla kezelése, a csalások megelőzése és az előírások betartása céljából. Ha további információkat szeretne megtudni az Apple Pay, az Apple Pay Cash kártya és a személyek közötti fizetések Apple Payjel történő használatának részeként begyűjtött, felhasznált és megosztott adatokról, olvassa el az Apple Pay adatvédelmi szabályzatát, amely elérhető a Wallet és Apple Pay iOS-eszközön történő megnyitásával, vagy a párosított iOS-eszközök Watch alkalmazásából, illetve a https://www.apple.com/privacy/ weboldalon. Ezen szolgáltatások használatával Ön beleegyezik abba, hogy az Apple, annak leányvállalatai és a nevében eljáró ügynökei továbbítsák, összegyűjtsék, kezeljék, feldolgozzák és felhasználják az előbbiekben említett összes, az Apple Pay működéséhez szükséges adatot.

4. Biztonság, elvesztett vagy letiltott eszközök

Az Apple Pay a Támogatott kártyákat virtuális módon tárolja, és ezeket ugyanolyan védelemmel szükséges ellátni, mint a készpénzt és a hitel- vagy betéti, pontgyűjtő, ajándék- vagy feltöltőkártyák fizikai példányait. Ha az eszköz hozzáférési kódját külső felek számára átadja, vagy a Touch ID használatához rögzíti az ujjlenyomatukat, vagy engedélyezi a Face ID-t, azzal számukra lehetőséget biztosít arra, hogy fizetéseket kezdeményezzenek, a személyek közötti fizetési szolgáltatással pénzt küldjenek, kérvényezzenek vagy fogadjanak, pénzt költsenek az Apple Pay Cash kártyáról, illetve pontokat vagy krediteket kapjanak vagy váltsanak be az eszközön az Apple Pay használatával. Kizárólag az Ön felelőssége az eszköz és a hozzáférési kód biztonságának fenntartása. Beleegyezik abba, hogy az Apple semmilyen felelősséget sem vállal arra az esetre, ha elveszti az eszközt, vagy hozzáférést biztosít ahhoz valakinek. Elfogadja, hogy az Apple semmilyen felelősséget sem vállal arra az esetre, ha jogosulatlan módosításokat hajt végre az iOS rendszeren (például „jailbreak” útján).

Elképzelhető, hogy további biztonsági funkciókat, például a kétlépéses hitelesítést kell engedélyeznie az Apple ID-jához, hogy az Apple Pay bizonyos funkcióihoz hozzáférjen, többek között az Apple Pay Cash kártyához és a személyek között Apple Payjel lebonyolítható fizetésekhez. Ha az adott biztonsági funkciókat a későbbiekben eltávolítja, akkor elképzelhető, hogy az Apple Pay bizonyos funkcióihoz nem fog tudni többé hozzáférni.

Ha az eszközt elveszti vagy ellopják, és az iPhone keresése funkció engedélyezve van, az iPhone keresése segítségével megpróbálhatja felfüggeszteni az eszközön a Támogatott virtuális fizetőkártyákkal történő fizetési lehetőséget és a személyek közötti pénzküldési szolgáltatást az Elvesztve mód bekapcsolásával. Igény szerint az eszköz tartalmát is törölheti, amellyel az eszköz megkísérli felfüggeszteni a Támogatott virtuális fizetőkártyákkal történő fizetést vagy a személyek közötti pénzküldést, és az Apple Pay-kompatibilis kártyák eltávolítását is megkísérli. Fel kell vennie a kapcsolatot a Támogatott fizetőkártyák kártyakibocsátójával, az Apple Pay-kompatibilis kártyát kibocsátó kereskedővel és az Apple Pay Cash kártya esetében az Apple-lel a Támogatott kártyák jogosulatlan használatának megelőzése érdekében.

Ha az Apple tisztességtelen tevékenységet vagy visszaélést feltételez, vagy ezt a felhasználó jelenti, Ön beleegyezik abba, hogy együttműködik az Apple vállalattal bármely vizsgálat során, és teljesíti az Apple által előírt, a csalást megelőző intézkedéseket.

5. Felelősségkorlátozás

A LICENCBEN MEGHATÁROZOTT JÓTÁLLÁSI KÖTELEZETTSÉGEK KORLÁTOZÁSAI ÉS FELELŐSSÉGKORLÁTOZÁS MELLETT AZ APPLE NEM VÁLLAL SEMMILYEN FELELŐSSÉGET AZ APPLE PAY SZOLGÁLTATÁS HASZNÁLATÁVAL VÉGREHAJTOTT VÁSÁRLÁSOKÉRT, FIZETÉSEKÉRT, TRANZAKCIÓKÉRT VAGY EGYÉB KERESKEDELMI TEVÉKENYSÉGÉRT, ÉS ÖN BELEEGYEZIK ABBA, HOGY KIZÁRÓLAG A KÁRTYAKIBOCSÁTÓVAL, A FIZETÉSI HÁLÓZATTAL, A PÉNZINTÉZETTEL VAGY A KERESKEDŐVEL KÖTÖTT MEGÁLLAPODÁSOKRA HAGYATKOZIK BÁRMELY, A TÁMOGATOTT KÁRTYÁKRA, SZEMÉLYEK KÖZÖTTI FIZETÉSEKRE VAGY KAPCSOLÓDÓ KERESKEDELMI TEVÉKENYSÉGRE VONATKOZÓ KÉRDÉS VAGY VITA MEGOLDÁSA ÉRDEKÉBEN.

————————————
ÉRTESÍTÉSEK AZ APPLE RÉSZÉRŐL
Amennyiben szükségessé válik, hogy az Apple a termékével vagy a fiókjával kapcsolatban felvegye Önnel a kapcsolatot, Ön hozzájárul ahhoz, hogy az értesítéseket e-mail útján fogadja. Ön beleegyezik abba, hogy bármely ilyen, elektronikus formában Önnek küldött értesítés eleget tesz a törvényes kommunikációs követelményeknek.